钦定古今图书集成/明伦汇编/宫闱典/第036卷 > 睿宗窦皇后
## 钦定古今图书集成/明伦汇编/宫闱典/第036卷 > 睿宗窦皇后

按《唐书后妃传》：“睿宗昭成顺圣皇后窦氏，曾祖抗，父
孝谌，自有传。后婉淑，尢循礼则。帝为相王，纳为孺人。
即位，进德妃，生元宗及金仙、玉真二公主。与肃明同
追谥，并招魂，葬东都之南。肃明曰惠陵，后曰靖陵，立
别庙曰仪坤以享云。帝崩，追称皇太后，与肃明祔桥
陵。后以子贵，故先祔睿宗室。”肃明以开元二十年乃
得祔庙。初，太常加谥后曰大昭成，或言法宜引圣贞
冠谥而曰“大昭成”，非也。以单言配之，应曰“圣昭”，若睿
成以复言配之，应曰“大圣昭成”、“圣真昭成。”又引太穆
皇后始谥“穆”，及高祖崩，合帝谥曰太穆，追增太穆神
皇后。文德皇后始谥文德，及太宗崩，合谥文德圣皇
后。又援范煜著汉、光烈等为比。太常谓煜以帝号标
后谥，是史家记事体。妇人非必与夫同也。入庙称后，
系夫；在朝称太，系子。文母生号也。文王既没，谥也。周
公岂以夫从妇乎？汉法不可以为据。制曰：“可。”天宝八
载，制诏自太穆而下六皇后，并增上顺圣二谥云。
按《旧唐书》本传：长寿二年，为户婢团儿诬谮与肃明
皇后厌蛊咒咀，正月二日，朝则天皇后于嘉豫殿，既
退而同时遇害。梓宫秘密，莫知所在。睿宗即位，谥曰
“昭成皇后。”招魂葬于都城之南，陵曰“靖陵。